cyanic-selkie/wikianc huggingface dataset:
জাহিদুর রহিম অঞ্জন
পুরস্কার ও সম্মাননা
জাতীয় চলচ্চিত্র পুরস্কার
১৯৮৬ বাংলাদেশ এমভি শামিয়া ফেরি দুর্ঘটনা
১৯৮৬ সালের বাংলাদেশ এমভি শামিয়া ফেরির ঘটনাটি মানব ইতিহাসের সবচেয়ে খারাপ সামুদ্রিক বিপর্যয়গুলির একটিকে বোঝায় যেটি ২৫ মে ১৯৮৬ সালে বাংলাদেশের মেঘনা নদীতে ঘটেছিল। এতে ৬০০ জন যাত্রী নিহত হয়েছিল। ঘূর্ণিঝড় আবহাওয়ায় ভোলা থেকে প্রায় ১,০০০-১,৫০০ লোককে ঢাকায় নিয়ে যাওয়ার সময় ওভারলোডেড এমভি শামিয়া(দ্বি-ডেকার বাণিজ্যিক জাহাজ) ফেরিটি ডুবে গেলে এ ঘটনা ঘটে। প্রাথমিক রিপোর্টে ৩০ থেকে ২৪০ জনের মধ্যে মৃত এবং ৫০০ নিখোঁজ বলে উল্লেখ করা হয়েছে। সংযোগ=//upload.wikimedia.org/wikipedia/commons/thumb/e/ef/Bangladesh_LOC_1996_map.jpg/220px-Bangladesh_LOC_1996_map.jpg|ডান|থাম্ব| বাংলাদেশের মানচিত্র (আনুমানিক কেন্দ্রে দুর্ঘটনার অবস্থান) মুসলমানদের রোজার মাস রমজানের শেষে, ঈদুল ফিতরের ধর্মীয় ছুটি উদযাপন করে বহু মানুষ নিজ শহর থেকে রাজধানী ঢাকায় ফিরছিলেন।
পটভূমি
তৎকালীন বাংলাদেশের রাষ্ট্রপতি, হুসেইন মোহাম্মদ এরশাদ, বাংলাদেশের এখতিয়ারের মধ্যে সমস্ত ডাবল-ডেকার নৌকা স্থগিত করেছিলেন এবং সামুদ্রিক-ফিটনেস সার্টিফিকেট প্রদানের জন্য দায়ী বেশ কয়েকজন কর্মকর্তাকে, কাঠামোগত-ত্রুটিপূর্ণ ফেরিগুলিকে যাত্রী বহন করার অনুমতি দেওয়ার জন্য বরখাস্ত করা হয়েছিল।
ভানেসা রেডগ্রেভ
ভানেসা রেডগ্রেভ সিবিই (ইংরেজি: Vanessa Redgrave; জন্ম: ৩০শে জানুয়ারি ১৯৩৭) হলেন একজন ইংরেজ অভিনেত্রী ও রাজনৈতিক কর্মী। তিনি চলচ্চিত্রে অভিনয়ের স্বীকৃতি হিসেবে একটি একাডেমি পুরস্কার, টেলিভিশন অভিনয়ের জন্য দুটি এমি পুরস্কার এবং মঞ্চে অভিনয়ের জন্য একটি টনি পুরস্কার লাভ করেন। ফলে তিনি অভিনয়ের ত্রিমুকুট বিজয়ী অভিনয়শিল্পীদের একজন। এছাড়া তিনি দুটি গোল্ডেন গ্লোব পুরস্কার, একটি বাফটা পুরস্কার ও একটি স্ক্রিন অ্যাক্টরস গিল্ড পুরস্কার লাভ করেছেন। ২০০৩ সালে তার নাম আমেরিকান থিয়েটার হল অব ফেমে অন্তর্ভুক্ত হয় এবং ২০১০ সালে তাকে বাফটা ফেলোশিপ প্রদান করা হয়।
ভানেসা অভিনয়শিল্পী পরিবার রেডগ্রেভ পরিবারের একজন। তিনি স্যার মাইকেল রেডগ্রেভ ও লেডি রেডগ্রেভের (অভিনেত্রী রেচেল কেম্পসন) কন্যা এবং লিন রেডগ্রেভ ও করিন রেডগ্রেভের বোন। পরিচালক টনি রিচার্ডসনের প্রাক্তন স্ত্রী এবং নাতাশা রিচার্ডসন ও জোয়েলি রিচার্ডসনের মাতা, ব্রিটিশ অভিনেত্রী জেমা রেডগ্রেভের ফুফু এবং অভিনেতা লিয়াম নিসনের শ্বাশুড়ি।
প্রারম্ভিক জীবন
রেডগ্রেভ তার আত্মজীবনীতে লিখেন তার সবচেয়ে পুরনো স্মৃতি হল ইস্ট এন্ড ও কভেন্ট্রি ব্লিটজ। ইস্ট এন্ড ব্লিটজের পর রেডগ্রেভ তার পরিবারের সাথে হিয়ারফোর্ডশায়ারে চলে যান এবং ১৯৪৩ সালে পুনরায় লন্ডনে ফিরে আসেন। তিনি ওস্টারের অ্যালিস ওটলি স্কুল এবং লন্ডনের কুইন্স গেট স্কুলে পড়াশোনা করেন।
প্রারম্ভিক মঞ্চ ও চলচ্চিত্র জীবন
ভানেসা রেডগ্রেভ ১৯৫৪ সালে সেন্ট্রাল স্কুল অব স্পিচ অ্যান্ড ড্রামায় ভর্তি হন। তিনি ওয়েস্ট এন্ড মঞ্চে প্রথমে ১৯৫৮ সালে তার ভাই করিনের বিপরীতে অভিনয় করেন। ১৯৫৯ সালে তিনি শেকসপিয়ার মেমোরিয়াল থিয়েটারে পিটার হলের নির্দেশনায় আ মিডসামার নাইট'স ড্রিম নাটকে চার্লস লটনের বিপরীতে হেলেনা চরিত্রে; এবং করিওলানাস নাটকে লরন্স অলিভিয়ে, অ্যালবার্ট ফিনি ও ইডিথ এভান্সের সাথে অভিনয় করেন।
১৯৬০ সালে রেডগ্রেভ রবার্ট বোল্টের দ্য টাইগার অ্যান্ড দ্য হর্স নাটকে প্রথমবারের মত কেন্দ্রীয় চরিত্রে অভিনয় করেন। এতে তার পিতা মাইকেল তার সহশিল্পী হিসেবে অভিনয় করেন। ১৯৬১ সালে তিনি রয়্যাল শেকসপিয়ার কোম্পানির অ্যাজ ইউ লাইক ইট নাটকে রোজালিন্ড চরিত্রে অভিনয় করেন। ১৯৬২ সালে তিনি রয়্যাল শেকসপিয়ার কোম্পানিতে উইলিয়াম গাস্কিলের নির্দেশনায় সাইম্বেলিন নাটকে ইমোজেন চরিত্রে অভিনয় করেন। ১৯৬৬ সালে ডোনাল্ড অ্যালবারির নির্দেশনায় দ্য প্রাইম অব মিস জিন ব্রডি নাটকে জিন ব্রডি নামক চরিত্রটিতে প্রথমবার অভিনয় করেন। জে প্রেসন অ্যালেন এই নাটকটি ম্যুরিয়েল স্পার্কের উপন্যাস থেকে মঞ্চে উপযোগী করেন।
রেডগ্রভের অভিনীত প্রথম পর্দায় তার নামের কৃতিত্ব পাওয়া চলচ্চিত্র ছিল বিহাইন্ড দ্য মাস্ক (১৯৫৮)। ব্রায়ান ডেসমন্ড পরিচালিত এই চলচ্চিত্রে তিনি তার পিতার সাথে অভিনয় করেন। রেডগ্রেভের প্রথম কেন্দ্রীয় ভূমিকায় অভিনীত চলচ্চিত্র হল মরগান - আ সুইটেবল কেস ফর ট্রিটমেন্ট (১৯৬৬)। ক্যারেল রাইৎস পরিচালিত চলচ্চিত্রটিতে তিনি ডেভিড ওয়ার্নারের বিপরীতে অভিনয় করেন। এই কাজের জন্য তিনি শ্রেষ্ঠ অভিনেত্রী বিভাগে কান চলচ্চিত্র উৎসব পুরস্কার অর্জন করেন; এবং সঙ্গীতধর্মী বা হাস্যরসাত্মক চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন ও শ্রেষ্ঠ অভিনেত্রী বিভাগে একাডেমি পুরস্কার ও বাফটা পুরস্কারের মনোনয়ন লাভ করেন। একই বছর তিনি ব্লোআপ (১৯৬৬) চলচ্চিত্রে লন্ডন অধিবাসী সুইঙ্গার চরিত্রে অভিনয় করেন। ডেভিড হেমিংসের বিপরীতে অভিনীত এই চলচ্চিত্রটি ইতালীয় পরিচালক মিকেলাঞ্জেলো আন্তোনিওনির প্রথম ইংরেজি ভাষার চলচ্চিত্র। ১৯৬৮ সালে তিনি তিনি পুনরায় ক্যারেল রাইৎসের পরিচালনায় নৃত্যশিল্পী ইসাডোরা ডানকানের জীবনীনির্ভর ইসাডোরা চলচ্চিত্রে নাম ভূমিকায় অভিনয় করেন। এই কাজের জন্য তিনি শ্রেষ্ঠ অভিনেত্রী বিভাগে ন্যাশনাল সোসাইটি অব ফিল্ম ক্রিটিকস পুরস্কার ও শ্রেষ্ঠ অভিনেত্রী বিভাগে তার দ্বিতীয় কান চলচ্চিত্র উৎসব পুরস্কার অর্জন করেন এবং নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কারের মনোনয়ন ও শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।
এই সময়ে তিনি কয়েকটি চলচ্চিত্রে ঐতিহাসিক ও পৌরাণিক চরিত্রে অভিনয় করেন। তিনি কেমলট (১৯৬৭) চলচ্চিত্রে রিচার্ড হ্যারিস ও ফ্র্যাঙ্কো নিরোর বিপরীতে গুয়াইনিভিয়ার, ''ও! হোয়াট আ লাভলি ওয়ার (১৯৬৯) চলচ্চিত্রে সিলভিয়া পাঙ্কহার্স্ট, দ্য ট্রোজান উইমেন (১৯৭১) চলচ্চিত্রে অ্যান্ড্রোমেকি চরিত্রে অভিনয় করেন। ১৯৭১ সালে তিনি কেন রাসেল পরিচালিত একদা বিতর্কিত দ্য ডেভলস চলচ্চিত্রে মাদার সুপিরিয়র জ্যান দে আইনেস চরিত্রে অভিনয় করেন। একই বছর তিনি ম্যারি, কুইন অব স্কটস'' চলচ্চিত্রে নাম ভূমিকায় অভিনয় করে নাট্যধর্মী চলচ্চিত্রে শ্রেষ্ঠ অভিনেত্রী বিভাগে গোল্ডেন গ্লোব পুরস্কার ও শ্রেষ্ঠ অভিনেত্রী বিভাগে তার তৃতীয় একাডেমি পুরস্কারের মনোনয়ন লাভ করেন।
ডায়মন্ড হারবার রেলওয়ে স্টেশন
ডায়মন্ড হারবার রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার ডায়মন্ড হারবার ও তার পার্শ্ববর্তী এলাকাগুলিতে রেল পরিষেবা প্রদান করে।
ধামের গান
হিমালয়ের অদূরবর্তী পঞ্চগড়-ঠাকুরগাঁও অঞ্চলে মহানন্দা-করতোয়া-টাঙ্গন নদীর অববাহিকায় লোকসংস্কৃতির মূল্যবান সম্পদ ধামের গান, গ্রামীণ সমাজে যা এখনো তুমুল জনপ্রিয়। স্থানীয় ইতিহাসবিদরা লোকসংস্কৃতি হিসেবে ধামের গানের উল্লেখ করলেও এর উৎপত্তি ও বিকাশ নিয়ে সবিশেষ নজর দেন নি। ভাওয়াইয়া যেমন বৃহত্তর রংপুর-কোচবিহারের প্রধান সাংস্কৃতিক অনুষঙ্গ তেমনি ধামের গানও পঞ্চগড়-ঠাকুরগাঁও অঞ্চলের সাংস্কৃতিক অনুষঙ্গ।
ধামের গান আদতে ঠাকুরগাঁও-পঞ্চগড় অঞ্চলের স্থানীয় লোকনাট্যের একটি ধারা যা কালের গর্ভে এখনও হারিয়ে যায়নি। এ লোকনাট্য ধারাটি উক্ত অঞ্চলের গ্রামীণ জীবনে সকল ধর্মের সকল বয়সের সাধারণ মানুষের বিনোদনের এক নির্মল উৎস। হেমন্তের শেষ দিকে শুরু হয়ে শীতের শুরু পর্যন্ত ঠাকুরগাঁও অঞ্চলের বিভিন্ন গ্রামে শত বছরের প্রাচীন এ লোকনাট্য গানের আসর বসে।
উৎপত্তি ও নামের তাৎপর্য
ধামের গানের উৎপত্তি ঠিক কবে হয়েছে এ সম্পর্কে সঠিক কোনও তথ্য পাওয়া যায় নি। অনুমান করা হচ্ছে কয়েকশত বছর আগে থেকে এই এলাকার মানুষ ধামের গান উদযাপন করে আসছে। ধাম শব্দের অর্থ স্থান বা আশ্রয়স্থল। শব্দটি ধর্মীয়ভাবে কোনো অনুষ্ঠান আয়োজনের জন্য স্বীকৃত সমবেত হওয়ার জায়গাকে বোঝায়। এমন স্থানে কথোপকথন ও গানের মাধ্যমে উপস্থাপিত লোকজ নাট্যকেই 'ধামের গান' হিসেবে আখ্যায়িত করা হয় যা বৃহত্তর দিনাজপুর অঞ্চলের লোকনাট্যের একটি বিশেষ প্রকরণ। এই ঐতিহ্যবাহী লোকনাট্য ধারার আরও কয়েকটি নাম রয়েছে। ধান মাড়াইয়ের সাথে মিল থাকার কারণে কোথাও কোথাও এর নাম মারাঘুরা গান, পালা করে গাওয়া হয় বলে পালাটিয়া গান, কালীপূজার (হোলি) সময় অনুষ্ঠিত হয় বলে হুলিগান, লক্ষ্মীপূজা উপলক্ষে আয়োজন করা হলে লক্ষ্মীর ধামের গান নামেও অভিহিত করা হয়। গানের সংলাপ হয় সংক্ষিপ্ত আর ভাষা সম্পূর্ণ আঞ্চলিক। সংলাপ গদ্যেও হয় আবার গানেও হয়। গানের আধিক্যের কারণেই এর নামের শেষে গান যুক্ত করা হয়েছে।
সময়
শীতের আগমনে লক্ষ্মীপূজার পর থেকে শুরু হয়ে কালীপূজার পরের শেষ সপ্তাহ পর্যন্ত এই গানের আসর চলে। সাধারণত ধান কাটা হয়ে গেলে আর ধামের আসর বসে না। গ্রামে গ্রামে রং-বেরঙের কাপড় টাঙিয়ে ও মাটির উঁচু ঢিবির চারপাশে বাঁশের ঘের দিয়ে সেখানে রাতভর এ গান অভিনয় সহকারে গাওয়া হয়। একরাতে তিন-চারটি পালা অনুষ্ঠিত হয়। অতীতে কোন কোন আসর সপ্তাহব্যাপী চলত। ধামের গান উপলক্ষে জন সমাগম কিছুটা লোকজ মেলারও আকার ধারণ করে। পালাগুলোর ব্যাপ্তি গল্পভেদে কয়েক ঘণ্টা হয়ে থাকে। একেকটি দল এসে একেক পালা পরিবেশন করে।
বিষয়বস্তু
ধর্মীয় উৎসবকে উপলক্ষ করে এর আয়োজন করা হলেও দৈনন্দিন জীবন যাপনের নানা উপকরণ নিয়েই এর গল্প ও গান তৈরি হয়। প্রান্তিক কিংবা সাধারণ মানুষের সুখ দুঃখ, সাংসারিক জটিলতা, প্রেম, পিতা-মাতার প্রতি সন্তানের অবহেলা, দুশ্চরিত্রের লাম্পট্য সহ যাবতীয় বিষয়াদি অত্যন্ত সরল সহজভাবে উঠে আসে এসব গানে। জটিল বিষয়গুলোকেও হাস্যরসের মাধ্যমে চিত্তাকর্ষক করে তোলা হয় অভিনয়ের মাধ্যমে। এর মাধ্যমে গুণী শিল্পীরা ব্যঙ্গাত্মকভাবে সমাজের নানা বৈষম্য অন্যায় অসঙ্গতিও তুলে ধরেন। অর্থাৎ গ্রামীণ জীবনের সরল প্রবহমান ধারায় ঘটে যাওয়া ঘটনা কিংবা সমাজের নানা তির্যক প্রপঞ্চই ধামের গানে বিষয়বস্তু।
ধামের গানের শিল্পীদের তেমন কোন প্রাতিষ্ঠানিক শিক্ষা বা প্রশিক্ষণ থাকেনা। এঁরা আহামরি কোন পেশাদার অভিনেতাও নন। অত্যন্ত চমকপ্রদ ব্যাপার হচ্ছে এরা বর্গাচাষি, দিন মজুর, ভ্যানচালক, রাজমিস্ত্রীর জোগালি ইত্যাদি সাধারণ পেশার লোক। এসব গানের আসরের কোন পাণ্ডুলিপিও হয় না, থাকে না যাত্রাপালার বা মঞ্চ নাটকের মত মতো কোনো প্রম্পটার। প্রাত্যহিক জীবনের ঘটনাবলী থেকেই নেওয়া হয় চরিত্রগুলো। সুতরাং মূল ধারার নাটক-যাত্রাপালার মত এখানে সংলাপ নিয়েও আহামরি কোন বিচার বিবেচনা করতে হয় না। শিল্পীরা মঞ্চে আসেন আর সাবলীলভাবেই অভিনয় করেন। তাদের অভিনয়ের দক্ষতা সমাজের প্রতি তাদের পর্যবেক্ষণ ক্ষমতারই পরিচয় বহন করে। ধামের গান আঞ্চলিক ভাষাতেই পরিবেশিত হয়। এর বিষয়বস্তু হল প্রতিদিনের চাক্ষুষ পর্যবেক্ষণ এবং তা খুবই জীবন্ত ও সাহিত্যিক মারপ্যাঁচ শূন্য। এ কারণে এতদঞ্চলে ধামের গানের আসক্তি ও জনপ্রিয়তা অন্য সব লোকনাট্য থেকে অনেক বেশি।
বিষয়বস্তুর ভিত্তিতে ধামের গানকে শাস্ত্রীয়, রংপাঁচালি, পাঁচমিশালি ও যাত্রাপালা এ কয়েকটি শ্রেণিতে বিন্যস্ত করা যায়। ধামের গানে যাত্রাপালা আদলে বিষয়বস্তুর সংযোজন সাম্প্রতিকতম সময়ে চলমান, যা নিয়ে মিশ্র প্রতিক্রিয়া বিদ্যমান।
আয়োজক এবং দর্শক-শ্রোতা
স্থানীয়রা জন সমাজই ধামের গানের আয়োজন করে থাকে। কখনও সবাই চাঁদা তুলে আবার কখনও অবস্থাসম্পন্ন গেরস্থের একক ব্যবস্থাপনায় আসর বসানো হয়। যদিও মূল অভিনেতারা গাঁয়েরই সাধারণ মানুষজন। কখনো কখনো দূরের গ্রাম থেকে পেশাদার অভিনেতাও ডেকে আনা হয়। সেক্ষেত্রে নামমাত্র পারিশ্রমিক দেওয়ার নিয়ম রয়েছে। ধমের গানের আসর উপলক্ষ করে আয়োজকরা প্রতিযোগিতাও আয়োজন করে থাকেন। এক একটি পালার অভিনেতারা দলভুক্ত হিসেবে এই প্রতিযোগিতায় অংশ নেন। প্রতিটি দলের অভিনয়ের মান বিচার করেন আয়োজকরাই। পুরস্কারও দেওয়া হয় দলগতভাবে। পুরস্কার হিসেবে টেলিভিশন, বাইসাইকেল, গাভী, ছাগল অনেকে ক্ষেত্রে নগদ টাকাও দেওয়া হয়। সনাতন ধর্মাবলম্বীরা এর আয়োজন করলেও বিষয়বস্তু ও চিত্রনাট্যের সার্বজনীনতার কারণে তা সব ধর্মের সকল বয়সের নারী পুরুষের বিনোদনের খোরাক। কয়েক দশক আগেও যখন হেমন্তের ধান কাটার আগে মানুষের হাতে প্রচুর অবসর সময় থাকত তখন কয়েক মাইল অন্তর অন্তর এর আসর বসত আর পছন্দের গান শোনার জন্য মানুষ দল বেধে এ আসর থেকে ঐ আসরে যাওয়া আসা করত।
আসর
ঠাকুরগাঁও জেলায় প্রায় ছয় শতাধিক ধামের গানের আসর বসে। এ জেলায় প্রায় দুই শতাধিক ছাড়াও পঞ্চগড়ের বোদা উপজেলায় বেশ কিছু ধামের গানের দল রয়েছে। ঢোল, খঞ্জনি, একতারা, খোল, বাঁশি, হারমোনিয়ামের ন্যায় সাধারণ বাদ্যযন্ত্রই এসব আসরে ব্যবহার করা হয়। যন্ত্রীরা সাধারণত মঞ্চের মাঝখানে গোল হয়ে বসেন অথবা কখনো কখনো মঞ্চের পাশে বসেন। কুশীলবরা দাঁড়িয়ে দাঁড়িয়ে ঘুরে ঘুরে তাদের অভিনয় করেন এবং অন্যান্য মঞ্চ নাটকের মতোই অভিনয় শেষে প্রত্যাগমন করেন এবং মঞ্চে নতুন কুশীলবের আগমন হয়। প্রয়োজনে মঞ্চে একাধিক শিল্পীর আগমন ঘটে। যন্ত্রীদের বাদ্য যন্ত্রের পাশাপাশি গানের গলাতেও পারদর্শী হওয়া আবশ্যক। মঞ্চাভিনেতার গানের মাঝে মাঝে যন্ত্রীরাই কোরাস গেয়ে থাকেন, কখনো বা তারা তাৎক্ষণিকভাবে নতুন সংলাপের সূচনা করেন। এছাড়াও যন্ত্রীরা মঞ্চে শিল্পীর আগমন ও প্রত্যাগমনের মধ্যবর্তী সময়ে গানের কিছু কলিও গেয়ে থাকেন।
কয়েক ডজন পুরুষ এক একটি ধামের গানের দল গঠন করেন। গ্রামের যুবকরাই মেয়ে সেজে বিভিন্ন চরিত্রে অভিনয়ের মাধ্যমে একটি কাহিনী ফুটিয়ে তোলেন, কদাচিৎ নারী শিল্পীর দেখা পাওয়া যায়। সনাতন ধর্মাবলম্বী লোকেরাই মূলত এ লোকনাট্যে অভিনয় করে। তবে দুএক জন মুসলিম কুশীলবেরও দেখা মেলে। অধিকাংশ ক্ষেত্রেই পালার দলগুলোর নাম শিল্পীদের গ্রাম বা পাড়ার নাম অনুসারে হয়ে থাকে। যেমন কচুবাড়ী পালাটিয়া দল, চুচুলি-বটতলী পালাটিয়া দল, বালাভীর গোয়ালপাড়া পালাটিয়া দল।
সাধারণত বাড়ির আশেপাশের নির্দিষ্ট কোনও উঁচু স্থানে, কখনো কখনো মন্দির চত্বরে কিংবা বড় কোনও গাছের গোড়ায় ধামের গানের আসর বসে। এই মঞ্চ তৈরিতে তেমন কোন ঝক্কি ঝামেলা নেই, খুবই সাদামাটা কিছু যোগাড় যন্ত্রের প্রয়োজন মাত্র। সস্তা শামিয়ানা অথবা পুরনো শাড়ির ছাউনি টাঙিয়ে পরিবেশন করা হয় ধামের গান। কাগজ কেটে নকশা করে সাজানো হয় মঞ্চের প্রবেশপথ ও চারপাশ। দিন ছাড়াও রাতের বেলায় হারিকেন কিংবা হ্যাজাক লাইটের আলোয় রাতভর এই গানের উৎসব চলে। আধুনিকতার ছোঁয়ায় পুরনো আমলের হারিকেন আর হ্যাজাকের ব্যবহার লোপ পেয়েছে। এর পরিবর্তে স্থান করে নিয়েছে হাল আমলের ডেকোরেশন। এখনও মঞ্চের চারপাশে মাটিতে খড় বা মাদুর বিছিয়ে বসে দর্শকরা এই গান উপভোগ করেন। যারা খড় বা মাদুরে বসার সুযোগ পান না তারা দাড়িয়ে থেকে গান উপভোগ করেন। গানের আসরকে উপলক্ষ করে রকমারি খাবার ও শিশুদের খেলনার দোকান জড়ো হয়ে জন সমাগমটিকে ছোট খাট মেলায় পরিণত করে।
কোচবিহারের লোকনাট্য
বৃহত্তর রংপুর-দিনাজপুর-কোচবিহারের মধ্যে ভৌগোলিক, সাংস্কৃতিক ও মননশীলতার মধ্যে প্রাচীনকাল থেকেই সাদৃশ্য বিদ্যমান। সেই ধারাবাহিকতায় পশ্চিমবঙ্গের জলপাইগুড়ি-কুচবিহার এলাকায় ধামের গানের অনুরূপ লোকনাট্যের প্রচলন রয়েছে। তবে ওখানকার লোকনাট্যের সাথে ধামের গানের কিছুটা হলেও পার্থক্য বিদ্যমান
আধুনিকায়ন
স্থানীয় উদ্যোগে অনাড়ম্বরভাবে ধামের গানের আয়োজন করা হলেও এতদঞ্চলে এর গ্রহণযোগ্যতা ব্যাপক। বিগত কয়েক দশকে ধামের গানের আসরের সংখ্যা কমে গেলেও এটি এখনও বিবর্ণ হয়ে যায় নি। বরং আধুনিকতার মিশেলে একে আরও হৃদয়গ্রাহী করে উপস্থাপন করা হচ্ছে। যদিও আজকাল যাত্রাগানের কিছু কিছু উপাদান ধামের গানে অনুপ্রবেশ করে এর স্বকীয়তাকে নষ্ট করছে এমনকি বাদ্যযন্ত্রেও ঢুকে পড়েছে পাশ্চাত্য উপকরণ। লোকসংস্কৃতি গবেষক মনতোষ কুমার একে ধামের গানের বিকৃতি হিসেবেই দেখছেন।
সাহিত্যিক গুরুত্ব
ধামের গান নিয়ে আলোচনা পত্র পত্রিকায় কিছু লেখালেখি আর অধ্যাপক মনতোষ কুমার দে’র লোকনাট্য প্রসঙ্গ ও ধামের গান বইটির মধ্যেই সীমাবদ্ধ রয়েছে। এর সম্পর্কে সুবিস্তৃত গবেষণা-অনুসন্ধানের আবশ্যকতা রয়েছে। অন্যান্য লোকনাট্যের মতো ধামের গানেরও নির্দিষ্ট রচয়িতা থাকে না। অধিকাংশ ক্ষেত্রেই পালাগুলো মৌখিক ও তাৎক্ষণিকভাবে রচিত। তবে বিগত কয়েক দশক ধরে মূল ধারার নাটক বা যাত্রার আদলে লিখিত সংলাপের প্রবণতাও কিছুটা লক্ষ্যণীয়। এ অঞ্চলের সমাজজীবনের বাস্তবতা-নিত্যনৈমিকতাই এর বিষয়বস্তু। নাটক বা যাত্রার মত এর গঠনশৈলী হয়ত পূর্ণাঙ্গ নয়, এবং হয়ত এর কোন দরকারও পড়েনা। সামাজিক ও পারিবারিক জীবনের নানা ঘটনা যেমন হাসি-ঠাট্টা-রঙ্গরসের মাধ্যমে উপস্থাপন করা হয় তেমনিভবে দুঃখ-বেদনাকে আবেগঘন পরিবেশে। এ লোকনাট্যের কথ্য রীতি সম্পূর্ণ আঞ্চলিক।
অঝৈ পনি
অঝৈ পনি ২০১৫ সালের ফেব্রুয়ারি তে মুক্তিপ্রাপ্ত একটি নেপালি ভাষার চলচ্চিত্র। চলচ্চিত্রটি পরিচালনা করেছেন অলোক নেমবাংয়ের এবং প্রযোজনা করেছেন পুনম গৌতম। চলচ্চিত্রটিতে সুদর্শন থাপা এবং পূজা শর্মা প্রধান চরিত্রে অভিনয় করেছেন।
পটভূমি
চলচ্চিত্রে কুশল (সুদর্শন থাপা) এবং যুনিশার (পূজা শর্মা) মধ্যে প্রণয় চিত্রিত করা হয়েছে। এছাড়াও এখানে শৈলির চরিত্রে সুরকশ্য পন্থ এবং যুনিশার চাচার চরিত্রে বিজয় লামা উপস্থিত ছিলেন।
আদ্রা রেলওয়ে বিভাগ
আদ্রা রেলওয়ে বিভাগ ভারতের রেলওয়ের সাউথ ইস্টার্ন রেলওয়ে জোনের অধীনে চারটি রেল বিভাগের একটি। এই রেল বিভাগটি গঠিত হয় ১৪ এপ্রিল ১৯৬১ সালে এবং এর সদর দফতর ভারতের পশ্চিমবঙ্গ রাজ্যের আদ্রা, পুরুলিয়াতে অবস্থিত। খড়গপুর রেল বিভাগ,চক্রধরপুর রেলওয়ে বিভাগ এবং রাঁচি রেল বিভাগের নামে অন্য তিনটি রেল বিভাগ রয়েছে দক্ষিণ পূর্ব রেল জোনের অধীনে। কলকাতার হাওড়ায়-এর সদর দফতর ।
রেলওয়ে স্টেশন ও শহরগুলির তালিকা
যাত্রীপরিবহন করা হয় না স্টেশন থেকে-
চুনারুঘাট ইউনিয়ন
চুনারুঘাট ইউনিয়ন বাংলাদেশর সিলেট বিভাগের হবিগঞ্জ জেলার চুনারুঘাট উপজেলার একটি প্রশাসনিক এলাকা।
রেলপথ
হবিগঞ্জ বাজার–শায়েস্তাগঞ্জ–বাল্লা রেলপথ
উপনবেশিক বৃটিশ শাসন আমলে তৎকালীন (অবিভক্ত বৃটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। বৃটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়।
শায়েস্তাগঞ্জ-হবিগঞ্জ রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে।
শায়েস্তাগঞ্জ জংশন
বি.দ্র.: শায়েস্তাগঞ্জ রেলওয়ে স্টেশন ১৯০৩ সালে আসাম বেঙ্গল রেলওয়ে কর্তৃক প্রতিষ্ঠিত হয়। ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি যোগাযোগ চালু হলে এটি জংশন রেলওয়ে স্টেশনে পরিণত হয়।
আয়তন ও জনসংখ্যা
আয়তন: ২০.৩৭ ব: কি: মি:। জনসংখ্যা ২৪৫৫২ জন (পুরুষ-১২,৫৪১ জন ও মহিলা-১২,০১১ জন)
প্রশাসনিক এলাকা
এই ইউনিয়নটি নিন্মলিখিত গ্রাম নিয়ে গঠিত:
হালতির বিল
হালতির বিল বা হালতি বিল নাটোর সদর থেকে ১০ কিলোমিটার উত্তরে নলডাঙ্গা থানার অন্তর্গত বিল। এটি অত্র অঞ্চলের অন্যতম বিনোদন কেন্দ্র হিসেবেও ব্যবহৃত হয়।
বিলের ভিতরে দ্বীপের মত যে ছোট ছোট গ্রাম আছে, সেগুলো আরো মনোমুগ্ধকর। নাটোর সদর উপজেলার পিপরুল, খাজুরা, মাধনগর ও ব্রক্ষপুর ইউনিয়নের বিস্তৃত এলাকা  হালতি বিলের অংশ। বৈশাখ মাস হতে কার্তিক মাস পর্যন্ত  বিল এলাকা ৫ ফুট হতে ৮ ফুট পানিতে নিমজ্জিত থাকে। প্রাকৃতিক মাছের প্রজননস্থল হিসেবে হালতি বিল বিখ্যাত। হালতি বিল আত্রাই নদীর সাথে সংযুক্ত। শীতকালে হালতি বিলের যে অংশে পানি থাকে - তা ম‌ৎস অভয়ারন্য হিসেবে ঘোষণা করা হয়েছে। ফলে উক্ত অভয়ারন্যে শীতকালে যে মাছগুলোকে সংরক্ষণ করা হয় - সেগুলো বর্ষাকালে হালতি বিলে ছড়িয়ে পড়ে এবং প্রজনন মৌসুমে প্রাকৃতিক পরিবেশে প্রচুর পরিমান মাছ উৎপাদন করে। এ এলাকায় উৎপাদিত ছোট-বড় দেশী মাছ অত্যন্ত সুস্বাদু। বর্ষাকালে এ এলাকার প্রাকৃতিক দৃশ্য নয়নাভিরাম । বর্ষাকালে হালতি বিলে নৌ-ভ্রমনের  জন্য পাটুল- হাপানিয়া এলাকায়   প্রচুর পর্যটকের সমাগম ঘটে।
বর্ণনা
উত্তরাঞ্চলে কোনো সমুদ্র নেই, তাই এ অঞ্চলের মানুষের কাছে সমুদ্রসৈকত এক স্বপ্ন। তবে নাটোরের হালতি বিল এখন সমুদ্রের অভাব অনেকটাই পূরণ করছে এই এলাকার সাগরপিয়াসী মানুষদের। হালতি বিলের উত্তাল জলরাশি আর ঢেউ যে কারো মন নিমেষেই ভালো করে দেয়ার মত। বর্ষায় অথৈ পানি আর শীতে ফসলি জমির এই বিলের মাঝ বরাবর ৭ কিলোমিটার দীর্ঘ একটি সড়ক নির্মাণ করা হয় ২০০৪ সালে।
পর্যটন আকর্ষণ
পর্যটন শিল্পকে কেন্দ্র করে এখানে বিভিন্ন জায়গায় গড়ে উঠেছে অনেক দোকানপাট, হোটেল ইত্যাদি। এই বিলে প্রতিদিন হাজারো মানুষ আসছেন সমুদ্রের স্বাদ নিতে। বিলের সামনের পাটুল-খাজুরা রাস্তায় যেতেই চোখে পড়বে বড় অক্ষরে লেখা সাইনবোর্ড 'পাটুল মিনি কক্সবাজার'। পথ ধরে দু'কদম গেলেই চোখে পড়বে উত্তাল জলরাশি।
ভাষা ও সাহিত্যে একুশে পদক
ভাষা ও সাহিত্যে একুশে পদক হলো একুশে পদক প্রদানের একটি অন্যতম প্রধান ক্ষেত্র। এটি বাংলা ভাষা ও সাহিত্যের সাথে সংশ্লিষ্ট ব্যক্তিবর্গকে তাদের অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “দ্বিতীয় সর্বোচ্চ বেসামরিক পুরস্কার”। ভাষা আন্দোলনের শহীদদের স্মরণে ১৯৭৬ সাল থেকে শিক্ষা, সাহিত্য ও সাংবাদিকতা - এই তিনটি ক্ষেত্রে “একুশে পদক” প্রদান প্রচলন করা হয়। পরবর্তিতে ভাষা আন্দোলন, মুক্তিযুদ্ধ, গবেষণা, শিল্পকলা, বিজ্ঞান ও প্রযুক্তি এবং সমাজসেবা - এই আরও ছয়টি ক্ষেত্রেও “একুশে পদক” প্রদানের প্রচলন করা হয়।এই পুরস্কার প্রদানের ব্যাপারটি দেখাশোনা করে বাংলাদেশ সরকারের সংস্কৃতি বিষয়ক মন্ত্রণালয়। বাংলাদেশ সরকারের সংস্কৃতি বিষয়ক মন্ত্রণালয়ের নির্ধারিত কমিটির পরামর্শে মনোনীত ব্যক্তিবর্গ ও প্রতিষ্ঠানকে এই পদক দেয়া হয়। প্রতিবছর ২০ ফেব্রুয়ারি তারিখে ঢাকায় একটি আড়ম্বরপূর্ণ অনুষ্ঠানের মাধ্যমে আনুষ্ঠানিকভাবে এই পদক প্রদান প্রদান করা হয়। ১৯৭৬ সালে প্রথমবারের মতো “একুশে পদক” প্রচলণকালীনই কাজী নজরুল ইসলাম, জসীম উদ্ দীন, আবদুল কাদির ও সুফিয়া কামালকে “সাহিত্যে একুশে পদক” প্রদান করা হয়।
ন্যাংশওয়ে টাউনশিপ
ন্যাংশওয়ে টাউনশীপ হচ্ছে মিয়ানমারের শান রাজ্যের তাউনঝিই জেলার একটি টাউনশিপ।
ইনলে লেক, একটি জনপ্রিয় পর্যটন গন্তব্য এবং একটি অভ্যন্তরীণ মিঠা পানির হ্রদ যা ন্যাংশওয়ে শহরের দক্ষিণে অবস্থিত। ইনলে লেক ওয়েটল্যান্ড অভয়ারণ্যের একটি অংশ নিয়ংশ্বে, পিনলাং এবং পেকন টাউনশিপে অবস্থিত।
২০১৪
২০১৪ মায়ানমার আদমশুমারি রিপোর্ট করেছে যে ন্যাংশওয়ে টাউনশিপের জনসংখ্যা হল ১,৮৯,৪০৭ জন। জনসংখ্যার ঘনত্ব ছিল ১৩০.৩ জন প্রতি কিমি²। আদমশুমারি রিপোর্ট করেছে যে গড় বয়স ছিল ২৬.৭ বছর এবং প্রতি ১০০ জন মহিলার ১০০ জন পুরুষ। ৪২,৬৩৪টি পরিবার ছিল; গড় পরিবারের আকার ছিল ৪.২।
আকর্ষণ
থাম্ব|290x290পিক্সেল| শ্বে ইয়ান পায় মঠ ন্যাংশওয়ে টাউনশিপ হল ইনলে লেক এবং ইনলে লেক ওয়েটল্যান্ড অভয়ারণ্য, যার মধ্যে Ywama গ্রাম রয়েছে, যেটি একটি ভাসমান বাজারের আবাসস্থল। এছাড়াও, ্যাংশওয়েট াউনশিপের বিভিন্ন সাংস্কৃতিক আকর্ষণ রয়েছে, যার মধ্যে রয়েছে:
মাহফুজুল হক চৌধুরী
মাহফুজুল হক চৌধুরী একজন বাংলাদেশী শিক্ষাবিদ। তিনি চট্টগ্রাম বিশ্ববিদ্যালয়ের (চবি) রাজনীতি বিজ্ঞান বিভাগের সাবেক অধ্যাপক এবং চট্টগ্রামে অবস্থিত বেসরকারি বিশ্ববিদ্যালয়, চট্টগ্রাম ইনডিপেন্ডেন্ট ইউনিভার্সিটির (সিআইইউ) প্রথম উপাচার্য।
জন্ম
তিনি ১৯৫৩ সালে চট্টগ্রাম জেলার লোহাগাড়া উপজেলার পদুয়ায় জন্মগ্রহণ করেন।
শিক্ষাজীবন
মাহফুজুল হক চট্টগ্রাম বিশ্ববিদ্যালয়ের রাজনীতি বিজ্ঞান বিভাগ থেকে ১৯৭৬ সালে স্নাতক (সম্মান) ও ১৯৭৮ সালে স্নাতকোত্তর ডিগ্রি লাভ করেন। তিনি মার্কিন যুক্তরাষ্ট্রের নর্থইস্টার্ন বিশ্ববিদ্যালয় থেকে ১৯৯২ সালে পিএইচডি ডিগ্রি অর্জন করেন। এছাড়াও তিনি যুক্তরাষ্ট্রের সাউদার্ন ইলিনইস বিশ্ববিদ্যালয়, জাপানের টোকিও বিশ্ববিদ্যালয় ও যুক্তরাষ্ট্রের ডিউক বিশ্ববিদ্যালয় থেকে পোস্ট ডক্টরাল গবেষণা সম্পন্ন করেন।
কর্মজীবন
মাহফুজুল হক চৌধুরী ১৯৭৯ সালে চট্টগ্রাম বিশ্ববিদ্যালয়ের রাজনীতি বিজ্ঞান বিভাগে প্রভাষক হিসেবে শিক্ষকতা শুরু করেন। ১৯৯৬ সালে অধ্যাপক হন। চট্টগ্রাম বিশ্ববিদ্যালয় ছাড়াও তিনি যুক্তরাষ্ট্রের নর্থইস্টার্ন বিশ্ববিদ্যালয়ে শিক্ষকতা করেছেন। শিক্ষকতার পাশাপাশি তিনি চবির রাজনীতি বিজ্ঞান বিভাগের সভাপতি, সোশ্যাল সায়েন্স রিসার্চ ইনস্টিটিউটের পরিচালক, বিভিন্ন বিশ্ববিদ্যালয়ের সিন্ডিকেট সদস্য ও একাডেমিক কাউন্সিলের সদস্যসহ বিভিন্ন দায়িত্ব পালন করেন।
তিনি ২০১৭ থেকে ২০২১ সাল পর্যন্ত চট্টগ্রামে অবস্থিত বেসরকারি বিশ্ববিদ্যালয়, চট্টগ্রাম ইনডিপেন্ডেন্ট ইউনিভার্সিটির প্রথম উপাচার্য হিসেবে দায়িত্ব পালন করেন।
প্রকাশনা
দেশি-বিদেশি জার্নালে তার প্রায় ৪০টি গবেষণা প্রবন্ধ প্রকাশিত হয়েছে।
সদস্যপদ
মাহফুজুল হক আমেরিকান পলিটিক্যাল সায়েন্স অ্যাসোসিয়েশন, ল’ অ্যান্ড সোসাইটি অ্যাসোসিয়েশন (আমেরিকা), আমেরিকান লিগ্যাল স্টাডিজ এসোসিয়েশন এবং বাংলাদেশ অ্যাসোসিয়েশন ফর আমেরিকান স্টাডিজের সদস্য।
সম্ভল জেলা
সম্ভল জেলা হল ভারতের উত্তর প্রদেশ রাজ্যের একটি জেলা। এই জেলাটি মুরাদাবাদ বিভাগের অন্তর্গত এবং জেলার সদর দপ্তর হল বাহজোই। ৯৯৩ টি গ্রাম এবং ১৬ টি থানা নিয়ে সম্ভল জেলা গঠিত।
ইতিহাস
১৪ শতকের গোড়ার দিকে দিল্লির প্রথম মুসলিম সুলতান কুতুবউদ্দিন আইবক সম্ভল দখল করে, তার সাম্রাজ্যের অন্তর্ভুক্ত করেন। পরবর্তীকালে, দিল্লির আরেক সুলতান ফিরোজ শাহ তুঘলক সম্ভল শহরে দখল করেন। সুলতানের বেশ কিছু বিশ্বস্ত সৈন্যদের হত্যা করেন সম্ভলের হিন্দু শাসক। তাই তিনি হিন্দু শাসকের সমস্ত শক্তিকে পরাজিত করেন এবং সারা জীবন তাকে বন্দী করে রাখেন। সুলতান সম্ভলে মুসলিম শাসন পরিচালনা করেছিলেন।
২০১১ সালে ২৮ শে সেপ্টেম্বর সম্ভল জেলা ঘোষণা করা হয়েছিল এবং ২০১২ সালে ২৩ শে জুলাই রাজ্য সরকার তিনটি নতুন জেলার মধ্যে এটি একটি তৈরি করেছিল। রাজ্য সরকার জেলা তৈরি করার সময় সমাজ সংস্কারক ভীমরাও আম্বেদকরের সম্মানে নতুন জেলার নাম "ভীমনগর" রাখার সিদ্ধান্ত নেয়। প্রাচীন শহরের একটি নতুন নাম দেওয়ার পদক্ষেপের বিরুদ্ধে সম্ভল শহর এবং পার্শ্ববর্তী গ্রামীণ এলাকায় ব্যাপক বিক্ষোভ শুরু হয়। সম্ভল পাঁচশত বছরেরও বেশি সময় ধরে একই নামে পরিচিত ছিল, মধ্যযুগীয় ভারতের একটি গুরুত্বপূর্ণ শহর ছিল এবং দলিত আইকন ভীমরাও আম্বেদকরের সাথে কখনোই কোনো সম্পর্ক ছিল না। শহরের নাম পরিবর্তনের বিরুদ্ধে প্রতিবাদ সফল হয়েছিল এবং সরকারকে সম্ভলের পুরানো নাম ফিরিয়ে দিতে হয়েছিল।
ভৌগোলিক অঞ্চল
সম্ভল জেলা উত্তরপ্রদেশ রাজ্যের মোরাদাবাদ বিভাগের অংশ। বাহজোই শহরটি জেলার সদর দফতর। সম্ভল জেলার সংলগ্ন জেলাগুলি হল - (উত্তর দিক থেকে ডান দিকে) আমরোহা, মোরাদাবাদ, রামপুর, বদায়ূঁ, আলিগড় এবং বুলন্দশহর।
নিকটতম প্রধান মহানগর নয়াদিল্লি। নতুন দিল্লি থেকে পূর্বে সম্ভল ১৫৮.৬ কিলোমিটার (৯৮.৫ মাইল) দূরে অবস্থিত। রাজ্যের রাজধানী লখনউ থেকে সম্ভল ৩৫৫ কিলোমিটার উত্তর-পশ্চিমে অবস্থিত।
জনসংখ্যা
২০১১ ভারতের জনগণনা অনুযায়ী সম্ভল জেলার জনসংখ্যা ছিলো ২,১৯৯,৭৭৪। জেলার জনসংখ্যার ঘনত্ব । জেলায় লিঙ্গ অনুপাত হলো ১০০০ জন পুরুষের পরিবর্তে ৮৯১ জন নারী। জেলার সাক্ষরতার হার ৫৫%। জনসংখ্যার ৩৬৪,২৮৬ (১৬.৫৬%) তফসিলি জাতি। এই জেলায় হিন্দুরা সংখ্যাগরিষ্ঠ হলেও মুসলিমরা কিন্তু সম্বল শহরে এলাকায় সংখ্যাগরিষ্ঠ এবং  আধিপত্য বিস্তার করেছে।
২০১১ জনগণনা অনুযায়ী, ৮০.৯০% জনগণ হিন্দি এবং ১৮.৫৭% উর্দু তাদের প্রথম ভাষা হিসাবে কথা বলে।
আহাদ মিয়া
আহাদ মিয়া বাংলাদেশের মৌলভীবাজারের রাজনীতিবিদ ও মৌলভীবাজার-৪ (শ্রীমঙ্গল-কমলগঞ্জ) আসনের সাবেক সাংসদ। তিনি ১৯৮৮ সালের চতুর্থ জাতীয় সংসদের নির্বাচিত সংসদ সদস্য।
জন্ম
আহাদ মিয়া মৌলভীবাজারের শ্রীমঙ্গলে জন্মগ্রহণ করেন।
রাজনৈতিক জীবন
আহাদ মিয়া জাতীয় পার্টির রাজনীতিবিদ ছিলেন। তিনি মৌলভীবাজার-৪ (শ্রীমঙ্গল-কমলগঞ্জ) আসন থেকে ১৯৮৮ সালের চতুর্থ জাতীয় সংসদের নির্বাচিত সংসদ সদস্য। তিনি শ্রীমঙ্গল পৌরসভার সাবেক মেয়র। তিনি ১৯৯৭ সালে বিএনপিতে যোগ দেন। ১৯৯১ ও জুন ১৯৯৬ সালের জাতীয় নির্বাচনে অংশগ্রহণ করে পরাজিত হন তিনি।
দ্য ভবানীপুর গুজরাটী এডুকেশন সোসাইটি স্কুল
300px|thumb|দ্য ভবানীপুর গুজরাটী এডুকেশন সোসাইটি স্কুল দ্য ভবানীপুর গুজরাটি এডুকেশন সোসাইটি স্কুল (বি.ই.এস. স্কুল), এটির পুরাতন নাম জে জে আজমেরা উচ্চ বিদ্যালয় হিসাবেও পরিচিত, হল কলকাতার একটি বেসরকারী, সহশিক্ষামূলক, কে-১২ বিদ্যালয়। স্কুলটি কলকাতার ভবানীপুর এলাকায় অবস্থিত।
ইতিহাস
জে জে আজমেরা উচ্চ বিদ্যালয় বা দ্য ভবানীপুর গুজরাটী এডুকেশন সোসাইটি স্কুল ১৯২৮ সালে প্রতিষ্ঠিত হয়েছিল। মাধ্যমিক বিদ্যালয়টি ১৯৫৮ সালে এবং উচ্চ মাধ্যমিক বিদ্যালয়টি ১৯৬০ সালে প্রতিষ্ঠিত হয়েছিল। পরবর্তীতে, বিইএস কলেজ ১৯৬৬ সালে গুজরাটি সোসাইটি, কলকাতা দ্বারা প্রতিষ্ঠিত হয়েছিল, যা এই স্কুল থেকে বেড়ে ওঠে।
স্কুল-কলেজ দুটিই ব্যক্তিগত মালিকানাধীন ট্রাস্ট দ্বারা শুরু হয়েছিল কলকাতায় বসবাসরত একজন গুজরাটি ব্যবসায়ী। এমনকি, স্কুল ও কলেজের জমি যে জায়গায় দান করেছিলেন তারা কয়েকজন উদার গুজরাটি ব্যবসায়ী। স্কুল ভবন নির্মাণের জন্য তহবিল দান করেছিলেন এক ভদ্রলোক যার নামে এই স্কুলটির নামকরণ করা হয়েছিল জে জে আজমেরা উচ্চ বিদ্যালয়। প্রতিষ্ঠাতাদের মূল উদ্দেশ্য ছিল তাদের ওয়ার্ডগুলিকে গুজরাটি ভাষাতে শিক্ষা দেওয়া, যাতে তারা তাদের মাতৃভাষায় লেখা এবং কথা বলা শিখতে পারে এবং প্রায় এক দশক আগে পর্যন্ত স্কুলে ভর্তি কেবলমাত্র গুজরাটিভাষী লোকের মধ্যেই সীমাবদ্ধ ছিল, মূল নিয়ম অনুসারে। ১৯২৮ সালে বিদ্যালয়ের শুরু থেকে ২০০১ সাল অবধি পঞ্চম শ্রেণি পর্যন্ত পড়াশোনার মাধ্যমটি পুরোপুরি গুজরাটি এবং ষষ্ঠ থেকে ইংরেজিতে এবং দ্বিতীয় ভাষা গুজরাটি ছিল। বাংলা কেবলমাত্র পঞ্চম এবং ষষ্ঠ শ্রেণির জন্য একটি বিষয় হিসাবে পড়ানো হত৷ বিদ্যালয়টি ২০০১ সাল পর্যন্ত পশ্চিমবঙ্গ মধ্যশিক্ষা পর্ষদের সাথে অনুমোদিত ছিল এবং ছাত্রদের মাধ্যমিক পরীক্ষায় পাস করার জন্য উত্তীর্ণ হতে হয়েছিল।
বর্তমান দিন
তবে, ২০০২ সাল থেকে স্কুলটি এখন সব সম্প্রদায়ের জন্য উন্মুক্ত এবং শিক্ষার মাধ্যমটি ইংরেজি; প্রদত্ত দ্বিতীয় ভাষাটি হিন্দি বা বাংলাতে পরিবর্তন করা হয়েছে। গুজরাটি ভাষার শিক্ষা সম্পূর্ণ বন্ধ হয়ে গেছে। স্কুলটি ভবানীপুর গুজরাটি শিক্ষা সমিতির একটি অংশ, যা কলকাতার অন্যতম জনপ্রিয় কলেজ পরিচালনা করে। স্কুলটি এখন নয়াদিল্লি আইসিএসই বোর্ড দ্বারা অনুমোদিত এবং প্রাথমিক থেকে উচ্চমাধ্যমিক পর্যন্ত পড়াশোনা হয়, যার পরে তাদের ছাত্ররা কলা, বিজ্ঞান, বাণিজ্য বা ফ্যাশন বিষয়ে আরও পড়াশোনার জন্য শাখাটি বেছে নিতে পারে, যা একই ট্রাস্ট দ্বারা পরিচালিত ভবানীপুর এডুকেশন সোসাইটি কলেজ প্রদান করে। বিদ্যালয়ের একটি কম্পিউটার প্রশিক্ষণ কেন্দ্রও রয়েছে, এটি অ্যাপটেকের সাথে একটি যৌথ উদ্যোগ।
জন টলকিয়ন (যাজক)
জন ফ্রান্সিস রুয়েল টলকিয়ন (১৬ নভেম্বর ১৯১৭ - ২২ জানুয়ারি ২০০৩) ছিলেন একজন ইংরেজ যাজক। তিনি ছিলেন বিখ্যাত ইংরেজ কবি, লেখক ও অধ্যাপক জে আর আর টলকিনের জ্যেষ্ঠ পুত্র। তিনি অক্সফোর্ড, কভেন্ট্রি, বার্মিংহাম এবং স্টোক-অন-ট্রেন্টে শহরে একজন প্যারিশ যাজক হিসেবে দায়িত্ব পালন করেছেন। তিনি ইউনিভার্সিটি কলেজ অফ নর্থ স্টাফোর্ডশায়ার নামক বিশ্ববিদ্যালয়ের পাশাপাশি দুটি স্কুলেও ধর্মযাজক হিসেবে দায়িত্ব পালন করেন। তবে তার জীবদ্দশায় এবং তার মৃত্যুর পর তার বিরুদ্ধে শিশু যৌন নির্যাতনের বেশ কয়েকটি অভিযোগ উত্থাপন করা হয়েছিল। এর ফলে পুলিশ তাকে জিজ্ঞাসাবাদ করেছিল। কিন্তু অকাট্য প্রমাণের অভাবে আদালতে তার বিরুদ্ধে আনা কোনো অভিযোগের ফলেই তাকে দোষী সাব্যস্ত করা বা শাস্তি প্রদান করা হয়নি।
জীবনী
জন টলকিয়ন ১৯১৭ সালের ১৬ নভেম্বর তারিখে যুক্তরাজ্যের চেল্টেনহ্যাম শহরে জে আর আর টলকিয়ন এবং এডিথ টলকিনের পরিবারে জন্মগ্রহণ করেন। ফাদার ফ্রান্সিস মর্গানের সম্মানে তার মধ্যনাম দেওয়া হয়েছিল। কারণ, তিনি তাকে বাপ্তিস্ম দিয়েছিলেন। তিনি বার্কশায়ারের ক্যাভারশামের ড্রাগন স্কুল, অক্সফোর্ড এবং দ্য ওরাটোরি স্কুলে আনুষ্ঠানিক শিক্ষা লাভ করেন যেখানে তিনি তার শেষ বছরে যাজক হওয়ার সিদ্ধান্ত নেন। আর্চবিশপের পরামর্শে তিনি অক্সফোর্ডের এক্সেটার কলেজে ইংরেজি অধ্যয়নকরার সিদ্ধান্ত নেন যেখান থেকে তিনি ১৯৩৯ সালে বিএ ডিগ্রি লাভ করেন। ১৯৩৯ সালের নভেম্বর মাসে তিনি রোমের ইংলিশ কলেজে যান। দ্বিতীয় বিশ্বযুদ্ধের প্রাদুর্ভাবের কারণে কলেজটি ল্যাঙ্কাশায়ারের স্টনিহার্স্টে স্থানান্তরিত করা হয়। তিনি অক্সফোর্ডে তার বাবার কাছ থেকে প্রাচীন নর্স ভাষা সম্পর্কে পড়াশোনা করেছিলেন।
চাকরি
তিনি উত্তর অক্সফোর্ডের সেন্ট গ্রেগরি এবং অগাস্টিন চার্চে যাজক হিসেবে নিযুক্ত হন। তিনি ১৯৪৬ থেকে ১৯৫০ সাল পর্যন্ত কভেন্ট্রির সেন্ট মেরি এবং সেন্ট বেনেডিক্ট চার্চে প্রথম কিউরেট হিসেবে দায়িত্ব পালন করেন, প্রতি সপ্তাহে ৬০ জন শিশুকে শিক্ষা দেন এবং গির্জার স্কুলপুনর্গঠনের প্রচেষ্টাসংগঠিত করেন। ১৯৫০ থেকে ১৯৫৭ সাল পর্যন্ত তিনি বার্মিংহামের স্পার্কহিলের ইংলিশ শহীদ গির্জায় কিউরেট ছিলেন। পরে তিনি নর্থ স্টাফোর্ডশায়ারে যান। সেখানে তিনি ইউনিভার্সিটি কলেজ অফ নর্থ স্টাফোর্ডশায়ার (বর্তমানে কিল বিশ্ববিদ্যালয়) এবং ট্রেন্ট ভ্যালের সেন্ট জোসেফ কলেজ ও হার্টশিলের সেন্ট ডমিনিক হাই স্কুল নামের দুটি ব্যাকরণ বিদ্যালয়ের ধর্মযাজক হিসেবে দায়িত্ব পালন করেন।
১৯৫৭ সালে তিনি কনুটনে স্থানান্তরিত হন। সেখানে তিনি ১৯৬৬ সাল পর্যন্ত অবস্থান করেন। হার্টশিলে স্থানান্তরিত হওয়ার আগে এই সময়ের মধ্যে কনুটন রোমান ক্যাথলিক চার্চের প্যারিশ যাজক হিসেবে দায়িত্ব পালন করেন। তিনি ১৯৬৬ সালে স্টোক-অন-ট্রেন্টের চেইনস চার্চে আওয়ার লেডি অফ দ্য এঞ্জেলস এবং সেন্ট পিটারের প্যারিশ যাজক হন। তিনি ১৯৮৭ সাল পর্যন্ত এই পদে ছিলেন এবং তাঁর নজরদারিতে একটি নতুন স্কুল নির্মাণ করা হয়েছিল। তিনি ১৯৮৭ সালে অক্সফোর্ডে ফিরে আসেন এবং ১৯৯৪ সালে অবসর গ্রহণের আগ পর্যন্ত সেন্ট পিটার্স ক্যাথলিক চার্চে প্যারিশ যাজক হিসেবে দায়িত্ব পালন করে আইনশামে স্থায়ীভাবে বসবাস শুরু করেন। গির্জার একটি প্যারিশ হল তার নামে নামকরণ করা হয়েছে। কারণ এটি তার সমর্থনের কারণে নির্মিত হয়েছিল। তিনি বার্মিংহামে যাজক হিসেবেও দায়িত্ব পালন করেছিলেন।
অন্যান্য কার্যক্রম
টলকিয়ন সেন্ট জোসেফ কলেজের গভর্নর হিসেবেও দায়িত্ব পালন করেন এবং স্পার্কহিলের ১৫৯তম ইংলিশ শহীদ স্কাউট গ্রুপের স্কাউটমাস্টার ছিলেন। তিনি নিউক্যাসলের এলিজাবেথ ট্রাস্ট দাতব্য প্রতিষ্ঠানের একজন হিতৈষী ছিলেন এবং ১৯৯০ সালে তার নামে যৌন নির্যাতনের শিকার ব্যক্তিদের জন্য একটি আশ্রয়স্থল ছিল।
১৯৮৭ সালে তিনি এবং তার বোন প্রিসিলা পারিবারিক আলোকচিত্রের বিশাল সংগ্রহটি সনাক্ত করতে শুরু করেন। ১৯৯২ সালে তারা টলকিয়ান পরিবারের ছবি এবং স্মৃতি সম্বলিত দ্য টলকিয়েন ফ্যামিলি অ্যালবাম শিরোনামে একটি বই প্রকাশ করেন। এটি জে আর আর টলকিনের শতবার্ষিকী জন্মবার্ষিকী উদযাপনের জন্য তাদের বাবার জীবনের একটি বিবরণ দেয়।
মৃত্যু
মৃত্যুর আগে টলকিয়ন ডিমেনশিয়া বা স্মৃতিভ্রংশে ভুগতে শুরু করেছিলেন। বছরের পর বছর ধরে স্বাস্থ্যের অবনতি হওয়ার কারণে ২০০৩ সালের ২২ জানুয়ারি তিনি মৃত্যুবরণ করেন।
শিশু যৌন নির্যাতনের অভিযোগ
টলকিয়ন বার্মিংহামের চার জন ক্যাথলিক যাজকের মধ্যে একজন, যারা শিশু যৌন নির্যাতনের স্বাধীন তদন্তের মাধ্যমে ক্যাথলিক গির্জার বিস্তৃত তদন্তের অংশ হিসাবে অন্তর্ভুক্ত ছিলেন। টলকিনের বিরুদ্ধে কোনও দোষী সাব্যস্ততা বা নাগরিক অনুসন্ধান ছিল না। দেওয়ানি বা ফৌজদারি আদালতের সামনেও এসব অভিযোগের কোনো সত্যতা পাওয়া যায়নি। তার বিরুদ্ধে আনা অভিযোগগুলো ধারাবাহিকভাবে বারবার অস্বীকার করা হয়েছিল। পাশাপাশি এগুলো কখনও আদালতে প্রমাণিত হয়নি। ২০ সালের নভেম্বরে সানডে মার্কারির মাধ্যমে তার বিরুদ্ধে প্রথম অভিযোগ আনা হয়েছিল। স্মৃতিভ্রংশ এবং প্রমাণের অভাবের কারণে টলকিনের উকিলরা উচ্চ আদালতের আদেশ চেয়ে সফল হন এবং মানহানির দায়বদ্ধতার ঝুঁকি এড়াতে টলকিনের মৃত্যুর আগে পর্যন্ত সানডে মার্কারি তা প্রকাশ করতে অক্ষম ছিল। টলকিনের মৃত্যুর পর পিসিসি টলকিনের পক্ষে রায় দেয়, অভিযোগটি বহাল রাখে এবং সংবাদপত্রটিকে তার বিচার মুদ্রণের আদেশ দেয়।
বার্মিংহামের তৎকালীন আর্চবিশপ ভিনসেন্ট নিকোলস ক্রিস্টোফার ক্যারিকে দায় স্বীকার না করে আদালতের বাইরে নিষ্পত্তিতে £১৫,০০০ টাকা প্রদানের অনুমোদন দিয়েছিলেন। তিনি ১৯৯৪ সালে দাবি করেছিলেন যে তিনি ১২ বছর বয়সে নির্যাতিত হয়েছিলেন এবং ২০০৩ সালে দাবি করেছিলেন যে তিনি ১১ বছর বয়সে টলকিয়নের দ্বারা নির্যাতিত হয়েছিলেন। অনুসন্ধানে পরামর্শ দেওয়া হয়েছিল, কিন্তু প্রমাণ করতে পারেনি যে ডিওসেসান নথিগুলি দেখায় যে নিকোলস টলকিনের সাথে জড়িত পূর্ববর্তী ঘটনাগুলি সম্পর্কে অবগত ছিলেন; নিকোলস আড়াল করার কথা অস্বীকার করেছিলেন। তিনি বলেন, টলকিয়ান পরিবারের হয়ে কাজ করা আইনজীবীদের কাছ থেকে তার চাপ ছিল, যিনি বলেছিলেন যে ফাদার টলকিয়নের ততক্ষণে এত খারাপ স্বাস্থ্য রয়েছে যে তিনি নিজেকে রক্ষা করতে পারেননি।
অনুসন্ধানে একটি অভিযোগ করা হয়েছিল যে ১৯৫০ এর দশকে যখন টলকিয়ন স্পার্কহিলে অবস্থান করছিলেন, তখন তিনি একদল স্কাউটকে নগ্ন করেছিলেন। তবে এই ঘটনার সঠিক পরিস্থিতি বিশদ বা ব্যাখ্যা করা হয়নি। যদিও তিনি মারা যাওয়ার আগ পর্যন্ত এটি অস্বীকার করেছিলেন, ১৯৯৩ সালে তদন্তের সময় আর্চবিশপ কুভ ডি মুরভিলের করা একটি নোটে স্পষ্টতই দেখা যায় যে ১৯৬৮ সালে আর্কিডিওসিসের কাছে অভিযোগ করা হয়েছিল যে তিনি দুটি ছেলেকে নির্যাতন করেছিলেন এবং তাকে থেরাপির জন্য পাঠানো হয়েছিল। তবে নোটটি আর বিদ্যমান নেই এবং তদন্ত এটি মূল্যায়ন করতে সক্ষম হয়নি। তাছাড়া যেহেতু আর্চবিশপ অনেক আগেই মারা গিয়েছিলেন, তাই তাকে জিজ্ঞাসাবাদ করা যায়নি। অভিযোগগুলি প্রথম ১৯৯৪ সালে পুলিশকে জানানো হয়েছিল। ওয়েস্ট মিডল্যান্ডস পুলিশ ২০ সালে সাক্ষীদের এগিয়ে আসার জন্য আবেদন করেছিল যখন ক্যারি তাদের সাথে যোগাযোগ করেছিল।
২০০১ সালে তাকে জিজ্ঞাসাবাদ করা হয় এবং ক্রাউন প্রসিকিউশন সার্ভিসের কাছে পাঠানো একটি ফাইল যা নির্ধারণ করে যে মামলা করার কোন বাস্তবসম্মত সম্ভাবনা নেই এবং কোন পদক্ষেপ জনস্বার্থে হবে না। আর্কিডিওসিস সলিসিটররা দু'জনের অভিযোগ খুঁজে পেয়েছিলেন এবং নিকোলসকে পরামর্শ দিয়েছিলেন যে "ক্যারি সম্ভবত (দেওয়ানি) আদালতকে সন্তুষ্ট করবে, এফআর টলকিয়ন তার অভিযোগ অনুযায়ী তাকে গালিগালাজ করেছে।" একজন মৃত প্রাক্তন বেদী বালকের কাছ থেকে প্রমাণ জমা দেওয়া হয়েছিল যিনি শপথ নিতে পারেন নি বা ক্রস এক্সামিনেশন বা মিথ্যা সাক্ষ্য দিতে পারেননি। তিনি টলকিয়ন স্কুলে নিয়মিত দর্শনার্থী ছিলেন এবং তাকে রাজকীয়তার মতো ব্যবহার করা হয়েছিল। টলকিয়ন তাকে আওয়ার লেডি অফ দ্য এঞ্জেলস এবং সেন্ট পিটার ইন চেইনস চার্চ, স্টোক-অন-ট্রেন্টে একটি বেদী বালক হিসাবে বেছে নিয়েছিলেন। শনিবার সকালে পাঠ পড়ার জন্য তাকে টলকিনের বাড়িতে আমন্ত্রণ জানানো হয়েছিল, যা পাশের বাড়িতে ছিল। টলকিয়ান বলেছিলেন যে তিনি একটি বিশেষ অনুষ্ঠান করতে যাচ্ছেন যার জন্য তাকে বেছে নেওয়া হয়েছিল যেখানে তাকে একটি কুশন স্টুলের উপর হাঁটু গেড়ে বসে তার শর্টস নামিয়ে নিতে হয়েছিল। তিনি তার দ্বারা উত্ত্যক্ত করা হয়েছিল এবং প্রতিশ্রুতি দিয়েছিলেন যে এটি তাকে খ্রিষ্টদ্বারা অভিষিক্ত হতে দেখবে। এটি ১৯৭০ সালে কমপক্ষে দুবার ঘটেছিল। তিনি তার জীবন নষ্ট করার জন্য টলকিয়েন এবং চার্চের কার্যকর পদক্ষেপ নিতে ব্যর্থতার জন্য দায়ী করেন।
২০১৯ সালে, দ্য অবজারভার রিপোর্ট করে যে টলকিয়ন ক্যারির সাথে একটি টেপ-রেকর্ড করা কথোপকথনে বলেছিলেন যে ছোটবেলায় তার বাবার অন্তত একজন বন্ধু তাকে যৌন নির্যাতন করেছিল।
অ্যান ব্যানক্রফ্‌ট
অ্যান ব্যানক্রফ্‌ট (ইংরেজি: Anne Bancroft) নামে পরিচিত আনা মারিয়া লুইসা ইতালিয়ানো (ইংরেজি: Anna Maria Louisa Italiano; ১৭ই সেপ্টেম্বর ১৯৩১ - ৬ই জুন ২০০৫) ছিলেন একজন মার্কিন অভিনেত্রী, পরিচালক, চিত্রনাট্যকার ও গায়িকা। তিনি পদ্ধতিগত অভিনয় শাখার সাথে সম্পৃক্ত ছিলেন এবং লি স্ট্রাসবার্গের অধীনে অভিনয়ের পাঠ গ্রহণ করেন। অভিনয় দক্ষতা ও বৈচিত্রতার জন্য সমাদৃত ব্যানক্রফ্‌ট চলচ্চিত্র, মঞ্চ ও টেলিভিশনে অভিনয় করেছেন। তিনি চলচ্চিত্রে কাজের জন্য একটি একাডেমি পুরস্কার, টেলিভিশনে কাজের জন্য দুটি এমি পুরস্কার এবং মঞ্চে কাজের জন্য দুটি টনি পুরস্কার অর্জন করেন। ফলে তিনি অভিনয়ের ত্রি-মুকুট বিজয়ী অভিনয়শিল্পীদের একজন। এছাড়া তিনি দুটি গোল্ডেন গ্লোব পুরস্কার, তিনটি বাফটা পুরস্কার ও আরও বেশ কিছু পুরস্কার ও মনোনয়ন অর্জন করেন।
১৯৫২ সালে ডোন্ট বদার টু নক চলচ্চিত্র দিয়ে হলিউডে আগমনের পর তিনি ১৯৫০-এর দশক জুড়ে একাধিক পার্শ্ব চরিত্রে অভিনয় করেছেন। ১৯৬২ সালে তিনি দ্য মিরাকল ওয়ার্কার চলচ্চিত্রে কিশোরী হেলেন কেলারের শিক্ষিকা চরিত্রে অভিনয় করে শ্রেষ্ঠ অভিনেত্রীর জন্য একাডেমি পুরস্কার অর্জন করেন। পূর্বে তিনি ব্রডওয়ে মঞ্চে একই নামের মঞ্চনাটকে একই চরিত্রে অভিনয় করেছিলেন এবং তার কাজের জন্য শ্রেষ্ঠ কেন্দ্রীয় অভিনেত্রী বিভাগে টনি পুরস্কার অর্জন করেন। ১৯৬৫ সালে ব্রডওয়েতে তিনি অ্যাল্ডোস হাক্সলির দ্য ডেভিলস অব লুডান অবলম্বনে জন হুইটিংয়ের নির্দেশিত নাটক দ্য ডেভিলস-এ মধ্যযুগীয় নান চরিত্রে অভিনয় করেন। তিনি দ্য গ্র্যাজুয়েট (১৯৬৭) চলচ্চিত্রের প্রলোভনকারী চরিত্র মিসেস রবিনসন চরিত্র দিয়ে সবচেয়ে বেশি পরিচিতি অর্জন করেন
বাংলাদেশের বিমানবন্দরের তালিকা
এটি বাংলাদেশে অবস্থিত বিমানবন্দরের একটি তালিকা। সকল বিমানবন্দর বেসামরিক বিমান পরিবহন ও পর্যটন মন্ত্রণালয়ের অধীনস্থ বাংলাদেশ বেসামরিক বিমান চলাচল কর্তৃপক্ষ কর্তৃক পরিচালিত ও রক্ষণাবেক্ষণ করা হয়। এছাড়া বাংলাদেশ সশস্ত্র বাহিনী কর্তৃক সামরিক ও প্রশিক্ষণের উদ্দেশ্যে কয়েকটি এয়ারফিল্ড ব্যবহৃত হয়।
বাংলাদেশে ৩টি আন্তর্জাতিক বিমানবন্দর, ৫টি অভ্যন্তরীণ বিমানবন্দর এবং ৭টি স্বল্প পরিসরের (শুধু উড্ডয়ন এবং অবতরণ) বন্দর রয়েছে। একটি অভ্যন্তরীণ বিমানবন্দর নির্মানাধীন রয়েছে। এছাড়া এখানে বেশ কিছু এয়ারস্ট্রিপ রয়েছে, যা দ্বিতীয় বিশ্বযুদ্ধের সময় তৈরি করা হয়েছিল।
হিথ স্ট্রিক
হিথ হিল্টন স্ট্রিক (Heath Streak; জন্ম: ১৬ মার্চ, ১৯৭৪) বুলাওয়াওতে জন্মগ্রহণকারী জিম্বাবুয়ের সাবেক ও বিখ্যাত আন্তর্জাতিক ক্রিকেটার। হিথ স্ট্রিক জিম্বাবুয়ে জাতীয় ক্রিকেট দলের হয়ে মূলতঃ অল-রাউন্ডারের ভূমিকায় ছিলেন। পাশাপাশি তিনি দলের অধিনায়কের দায়িত্ব পালন করেছেন। ডানহাতি ব্যাটিং এবং প্রচণ্ড দম ও শক্তিমত্তায় ফাস্ট মিডিয়াম বোলিংয়ে তিনি বিশেষ পারদর্শিতা দেখিয়েছেন। ১৯৯৫/৯৬ মৌসুমে ঘরোয়া ক্রিকেটে মাতাবেলেল্যান্ড দলের হয়ে খেলেন। এই দলের পক্ষেই তার ৪৬ বছর বয়সী বাবা ডেনিস স্ট্রিক লনরো লোগান কাপে ম্যাশোনাল্যান্ড কান্ট্রি ডিস্ট্রিক্টস দলের হয়ে চূড়ান্ত খেলায় অংশ নিয়েছিলেন যা প্রথম-শ্রেণীর ক্রিকেটে গত ত্রিশ বছরের মধ্যে পিতা-পুত্রের একই দলের হয়ে অংশগ্রহণ। এছাড়াও, স্ট্রিকি, স্ট্যাক ডাকনামে পরিচিত স্ট্রিক আফ্রিকা একাদশ, আহমেদাবাদ রকেটস, হ্যাম্পশায়ার, ওয়ারউইকশায়ার দলে খেলেছেন। জিম্বাবুয়ের এডুকেশন ফ্যালকন কলেজে অধ্যয়ন করেছেন তিনি।
খেলোয়াড়ী জীবন
কাউন্টি ক্রিকেটে হ্যাম্পশায়ারের পক্ষে খেলেছেন। আন্তর্জাতিক ক্রিকেট থেকে অবসর নেয়ার পর অক্টোবর, ২০০৫ সাল থেকে দুই-বছর মেয়াদে ওয়ারউইকশায়ার কাউন্টি ক্রিকেট ক্লাবের অধিনায়কের দায়িত্বে ছিলেন। ২০০৭ মৌসুমে এক খেলায় অধিনায়কত্ব করার পর ২৫ এপ্রিল, ২০০৭ তারিখে ওয়ারউইকশায়ারের অধিনায়কত্ব থেকে পদত্যাগ করেন। তার মতে অধিনায়কত্বের ফলে তার ফিল্ডিং করার সক্ষমতা দলে প্রভাব পড়েছে। ড্যারেন ম্যাডি তার স্থলাভিষিক্ত হন। ২০০৭ মৌসুম শেষে পারিবারিক কারণ দেখিয়ে ওয়ারউইকশায়ার ত্যাগ করেন। জিম্বাবুয়ের ক্রিকেট থেকে স্বেচ্ছায় নির্বাসিত অবস্থায় সতীর্থ কয়েকজন খেলোয়াড় নিয়ে গড়া রেড লায়ন্স দলের অধিনায়ক হিসেবে ইংল্যান্ডে অর্থসংগ্রহের উদ্দেশ্যে খেলায় অংশ নেন। ২০০৭ সালের শেষদিকে ইন্ডিয়ান ক্রিকেট লীগে আহমেদাবাদ রকেটস দলের সদস্য ছিলেন। দুই মৌসুম আইসিএলে খেলার পাশাপাশি হংকং সিক্স প্রতিযোগিতায়ও অংশ নিয়েছেন স্ট্রিক।
আন্তর্জাতিক ক্রিকেট
১৯৯৩-৯৪ মৌসুমে পাকিস্তান সফরে জিম্বাবুয়ে টেস্ট দলের হয়ে অভিষিক্ত হন তিনি। ৯-১৪ ডিসেম্বর, ১৯৯৩ তারিখে রাওয়ালপিন্ডিতে অনুষ্ঠিত দ্বিতীয় টেস্টেই তিনি ৮ উইকেট লাভ করেছিলেন। ১৩.৫৪ বোলিং গড়ে সিরিজ ২২ উইকেট লাভ করে ম্যান অব দ্য সিরিজের পুরস্কারও পেয়েছিলেন স্ট্রিক। পরবর্তীতে ১৯৯৫ সালে পাকিস্তান জিম্বাবুয়ে সফরে এলে হারারেতে অনুষ্ঠিত ১ম টেস্টে তিনি তার সেরা টেস্ট বোলিং পরিসংখ্যান ৬/৯০ লাভ করেন। ২০০০-২০০১ মৌসুমে প্রথমে ইংল্যান্ড সফরে ও পরবর্তীতে বাংলাদেশের জিম্বাবুয়ে সফরে ম্যান অব দ্য সিরিজ নির্বাচিত হন। বিশেষ করে ২০০০ সালে চমৎকার পেস বোলিং ও বলকে সুন্দরভাবে নিয়ন্ত্রণ করে লর্ডসে তিনি একাকী দলের নেতৃত্ব দিয়েছেন। এ বছরেই তিনি জিম্বাবুয়ে দলের অধিনায়ক হিসেবে নিযুক্ত হন। কিন্তু জিম্বাবুয়ে ক্রিকেট প্রদত্ত দায়িত্ব ও বেতন-কোটার চাপে তিনি ছন্দ হারিয়ে ফেলেন ও পদত্যাগ করেন। ২০০২ সালে তিনি পুনরায় দায়িত্ব ফিরে পান কিন্তু জিম্বাবুয়ের দলের সাথে অভ্যন্তরীণ রাজনীতির জড়িয়ে পড়ার বিষয়ে আবারো আলোচনায় আসেন। হেনরি ওলোঙ্গা ও অ্যান্ডি ফ্লাওয়ারের প্রতিবাদের সাথে তিনি একাত্মতা পোষণ করেননি। ২০০৩ সালে ইংল্যান্ড সফরে তার বোলিং ও ব্যাটিংয়ে দৈন্যতা প্রকাশ পায়। দলের ব্যর্থতা ও রাজনৈতিক টানাপোড়নে অধিনায়কের গুরুভার উত্তরোত্তর বৃদ্ধি পেতে থাকে। এপ্রিল, ২০০৪ সালে জিম্বাবুয়ে ক্রিকেট বোর্ড কর্তৃক অতিরিক্ত দল গঠনের নিশ্চয়তার বিষয়ে প্রত্যাখ্যাত হন। বোর্ডের সাথে তার তিক্ততাপূর্ণ সম্পর্ক গড়ে ও মার্চ, ২০০৫ সালে অবশেষে তিনি পদত্যাগ করেন।
কোচিং জীবন
২০০৯ সালে আইসিএল প্রতিযোগিতা থেকে চলে আসার পর ঐ বছরেরই আগস্ট মাসে জিম্বাবুয়ে জাতীয় ক্রিকেট দলের বোলিং কোচের দায়িত্ব পান স্ট্রিক। এছাড়াও তিনি জিম্বাবুয়ের তরুণ ফাস্ট বোলারদেরকে প্রশিক্ষণের সাথে জড়িত ছিলেন। এরপর ২৬ মে, ২০১৪ তারিখে বাংলাদেশ ক্রিকেট বোর্ড কর্তৃক তিনি বাংলাদেশ দলের বোলিং কোচের দায়িত্ব পালনের জন্য নির্বাচিত হন। ২০১৬ পর্যন্ত দলের বোলিং পরিচালনার দায়িত্ব দেয়া হয়েছিল। এছাড়াও তিনি বোর্ডের নিয়ন্ত্রণাধীন বিভিন্ন দলের পরামর্শকেরও দায়িত্ব পালন করেছেন।
বাংলাদেশের বিপক্ষে স্ট্রিক তার সমগ্র খেলোয়াড়ী জীবনের ৬৫ টেস্টের মধ্যে ৬টি এবং ১০টি ওডিআইয়ে অংশগ্রহণ করেছেন। ১৯৯০-এর দশকে বাংলাদেশের ঘরোয়া ক্রিকেটেও অংশ নিয়েছিলেন তিনি।
বিতর্ক
জিম্বাবুয়ের অধিনায়কত্ব থাকাকালে হিথ স্ট্রিক দি অবজারভার পত্রিকায় এক স্বাক্ষাৎকারে নৈতিকতার মুখোমুখি হন। তিনি তামাশাপূর্ণ অবস্থায় শ্বেতাঙ্গ খেলোয়াড়দের মাঝে যথেষ্ট প্রতিভা নেই ও কৃষ্ণাঙ্গ খেলোয়াড়েরা তাদের স্থান দখল করবে বলে মন্তব্য করেছিলেন।
আফশান আনজুম
আফশান আনজুম (উর্দু: افشاں انجم ; হিন্দি: अफ़शां अंजुम) হলেন একজন ভারতীয় টেলিভিশন সাংবাদিক এবং উপস্থাপক। তিনি এনডিটিভি ইন্ডিয়া য় একজন বরিষ্ঠ সংবাদ সম্পাদক হিসেবে কাজ করে থাকেন। আফশান আইসিসি ক্রিকেট বিশ্বকাপ প্রতিযোগিতার সংবাদ প্রদানের জন্য অধিক পরিচিত। তিনি এনডিটিভি ইন্ডিয়ার প্রতিদিনের খেলাধুলামূলক অনুষ্ঠান খেল ইন্ডিয়া এবং গুগলির আয়োজন করে থাকেন। তিনি জনপ্রিয় শ্রোতাভিত্তিক চ্যাট শো কিসসা ক্রিকেট কা উপস্থাপনার দায়িত্ব পালন করেন। তিনি এপর্যন্ত ৫ বার পাঁচবার মর্যাদাপূর্ণ এনটি পুরস্কার জয়লাভ করেছেন।
ব্যক্তিগত জীবন
আফশান ভারতের নতুন দিল্লি তে জন্মগ্রহণ করেছেন। তাঁর বাবা অ্যাভেরিয়া ইন্ডিয়া লিমিটেডের একজন কর্মকর্তা ছিলেন। তাঁর দুইজন বড় ভাই রয়েছেন, তা৬দের মধ্যে একজন আন্তর্জাতিক জেনেটিক ইঞ্জিনিয়ারিং অ্যান্ড বায়োটেকনোলজি কেন্দ্রের বিজ্ঞানী এবং অন্যজন তাঁর নিজের ব্যবসা পরিচালনা করেন। তিনি দানিশ আজিজের সাথে বিবাহ বন্ধনে আবদ্ধ হয়েছেন, যিনি একজন ডেভলপমেন্ট প্রফেশনাল এবং একটি পরামর্শ সংস্থা পরিচালনা করেন। তিনি বর্তমানে নতুন দিল্লিতে বসবাস করেন।
পেশা
আফশান দিল্লি বিশ্ববিদ্যালয় থেকে সাংবাদিকতা বিভাগে স্নাতক ডিগ্রি অর্জন করেছেন এবং ২০০৬ সালে যুক্তরাজ্যের ওয়েল্‌সে অবস্থিত কার্ডিফ বিশ্ববিদ্যালয়ের থমসন ফাউন্ডেশনের মাধ্যমে প্রদানকৃত সম্প্রচার সাংবাদিকতায় ভারতের তরুণ সাংবাদিকদ্রে জন্য ব্রিটিশ চেভেনিং স্কলারশিপের জন্য নির্বাচিত হয়েছিলেন। তিনি ভারতীয় জনপ্রিয় টেলিভিশন চ্যানেল আজ তকে একজন রিপোর্টার হিসেবে কাজ করার মাধ্যমে তাঁর কর্মজীবন শুরু করেছিলেন। পরবর্তীতে ২০০৩ সালে, তিনি এনডিটিভি ইন্ডিয়ায় যোগ দিয়েছিলেন। তার পর থেকে তিনি সেখানে একজন বরিষ্ঠ সংবাদ সম্পাদক এবং ক্রীড়া প্রতিবেদক হিসেবে কাজ করছেন। তিনি প্রাক্তন ভারতীয় ক্রিকেটার নবজ্যোত সিং সিধুর সাথে তাঁর ক্রীড়া অনুষ্ঠান কিসা ক্রিকেট কা য়ের মধ্য দিয়ে জনপ্রিয়তা অর্জন করেছিলেন।
আফশান ভারতের হিন্দি ক্রীড়া সাংবাদিকদের মধ্যে অন্যতম। তিনি ভারতের ক্রীড়া ইতিহাসে বেশ কিছু চমকপ্রদ ঘটনা উপস্থাপনা করেছেন; যার মধ্যে ২০০৪ সালে ভারতের ঐতিহাসিক পাকিস্তান সফর এবং ২০০৭ ক্রিকেট বিশ্বকাপ, ২০১১ ক্রিকেট বিশ্বকাপ এবং ২০১৫ ক্রিকেট বিশ্বকাপ অন্যতম।
পুরস্কার এবং সম্মাননা
আনজুম ২০০৭ থেকে ২০১৪ সালের মধ্যে পাঁচ বার "সেরা হিন্দি ক্রীড়া উপস্থাপক" বিভাগে এনটি পুরস্কার লাভ করেছেন।   তিনি মাধব জ্যোতি অলঙ্কারের মতো আরও বেশ কয়েকটি মর্যাদাপূর্ণ পুরস্কারও লাভ করেছেন। তিনি ক্রিকেটার মহেন্দ্র সিং ধোনির সঙ্গে জয় জওয়ান নামে একটি অনুষ্ঠান উপস্থাপনা করেছিলেন, যেটি 'সেরা টেলিভিশন অনুষ্ঠান' বিভাগে আইটিএ পুরস্কার জয়লাভ করেছিল।
আন্তর্জাতিক ক্রিকেটে সাকিব আল হাসানের পাঁচ-উইকেট লাভের তালিকা
ক্রিকেটে পাঁচ-উইকেট লাভ বলতে বুঝায় একজন বোলার কর্তৃক একটি ইনিংসে পাঁচ বা তার বেশি উইকেট নেওয়া। এটিকে একটি উল্লেখযোগ্য কৃতিত্ব হিসাবে গণ্য করা হয় এবং এই পর্যন্ত ৪৫ জন খেলোয়াড় তাদের ক্রিকেট ক্যারিয়ারের আন্তর্জাতিক পর্যায়ে ১৫ বার পাঁচ বা তার বেশি উইকেট নিয়েছেন। বাংলাদেশী বোলার সাকিব আল হাসান যিনি একজন স্লো বামহাতি অর্থোডক্স স্পিনার, বাংলাদেশের হয়ে জুন ২০১৯ সাল পর্যন্ত ২১ বার পাঁচ উইকেট নেওয়ার কৃতিত্ব লাভ করেছেন। যার মধ্যে ১৮টি টেস্টে, ২টি ওডিআই ক্রিকেট ও ১টি টি২০আই ক্রিকেটে নিয়েছেন। আন্তর্জাতিক ক্রিকেটে সকল ফরম্যাটে ২১টি পাঁচ-উইকেট শিকারের মাধ্যমে, তিনি সর্বকালের মোট তালিকায় ২৪ তম স্থানে আছেন এবং তার দেশের খেলোয়াড়ের মধ্যে প্রথমে আছেন। এছাড়া তিনি স্যার রিচার্ড হ্যাডলির পর টেস্ট ইতিহাসের দ্বিতীয় ক্রিকেটার হিসেবে একাধিক ম্যাচে একইসাথে ১০ উইকেট ও অর্ধশতক করেন।
সাকিব আল হাসানের টেস্ট অভিষেক হয় ভারতের বিপক্ষে চট্টগ্রামে। এর দেড় বছর পর অক্টোবর ২০০৮ সালে চট্টগ্রামেই নিউজিলান্ডের বিপক্ষে টেস্টে প্রথম পাঁচ বা তার বেশি উইকেট নেন। তিনি প্রথম ইনিংসে ২৫.৫ ওভার বল করে ৩৬ রানের বিনিময়ে ৭ উইকেট নেয়। যেটি এখন পর্যন্ত তার ক্যারিয়ারের সেরা বোলিং। একই বছর তিনি পরের ৩ টেস্টে পর পর ৩ বার পাঁচ উইকেট নিয়ে বছর শেষ করেন; যার ২টি দক্ষিণ আফ্রিকা ও ১টি শ্রীলঙ্কার বিপক্ষে। ২০১৪ সালে জিম্বাবুয়ের বিপক্ষে ২য় টেস্টে টেস্ট ক্রিকেট ইতিহাসের তৃতীয় ক্রিকেটার হিসাবে এক ম্যাচে সেঞ্চুরি ও ১০ উইকেট লাভ করেন। টেস্ট ক্রিকেটে, তিনি চতুর্থ বোলার হিসেবে সকল টেস্ট খেলুড়ে দেশের বিপক্ষে পাঁচ উইকেট লাভ করেছেন। তার ১৭টি পাঁচ উইকেটে লাভের মধ্যে ৩টি এসেছে জিম্বাবুয়ের বিপক্ষে। এছাড়া অস্ট্রেলিয়া, শ্রীলঙ্কা, ওয়েস্ট ইন্ডিজ, দক্ষিণ আফ্রিকা, নিউজিল্যান্ড ও ইংল্যান্ডের বিপক্ষে দুইবার করে পাঁচ উইকেট লাভ করেছেন।
অপরদিকে একদিনের আন্তর্জাতিক ক্রিকেটে পাঁচ-উইকেট লাভ করতে সাকিব আল হাসানকে দীর্ঘদিন অপেক্ষা করতে হয়। মে ২০০৭ সালে টেস্টে অভিষেক হওয়ার এক বছর আগে ২০০৬ সালে জিম্বাবুয়ের বিপক্ষে একদিনের আন্তর্জাতিক ক্রিকেটে অভিষেক হয় তার। এর ৯ বছর পর ২০১৫ সালে জিম্বাবুয়ের বিপক্ষেই প্রথমবারের মত পাঁচ-উইকেট লাভ করেন। তিনি ৪৭ রানের বিনিময়ে পাঁচ উইকেট নেন এবং তার দল সেই ম্যাচ ১৪৫ রানে বিজয়ী হয়। পুনরায় ২০১৯ ক্রিকেট বিশ্বকাপে আফগানিস্তানের বিপক্ষে ২৯ রানে ৫ উইকেট শিকার করে জয়ের মুখ দেখিয়ে কৃতিত্ব লাভ করেন।
একদিনের আন্তর্জাতিক ক্রিকেটের মত টুয়েন্টি২০ আন্তর্জাতিক ক্রিকেটে পাঁচ-উইকেট লাভ করতে সাকিব আল হাসানকে দীর্ঘদিন অপেক্ষা করতে হয়। ২০০৬ সালের নভেম্বরে জিম্বাবুয়ের বিপক্ষে তার টুয়েন্টি২০ আন্তর্জাতিক ক্রিকেট অভিষেক হয়। এর একযুগ পর ২০ ডিসেম্বর ২০১৮ সালে ওয়েস্ট ইন্ডিজ বিপক্ষে আন্তর্জাতিক টুয়েন্টি২০ খেলায় প্রথমবারের মত পাঁচ-উইকেট লাভ করেন।
আস-সালাফি মসজিদ
আস-সালাফি মসজিদ, "সালাফি মসজিদ" বা "রাইট স্ট্রিট" নামেও পরিচিত, এটি একটি সালাফি মসজিদ যা ২০০২ সালে প্রতিষ্ঠিত এবং এটি বার্মিংহামের স্মল হিথ এলাকায় অবস্থিত, মুন্টজ এবং রাইট স্ট্রিট এবং এর সংযোগস্থল থেকে মিটার দূরে কভেন্ট্রি রোডের ঠিক পিছনে। মসজিদটি একই ভবনের মধ্যে রয়েছে এবং নিবন্ধিত দাতব্য প্রতিষ্ঠান এবং ইসলামিক উপকরণ প্রকাশক সালাফি পাবলিকেশন্স এবং "সালাফিবুকস্টোর" এর সাথে সংযুক্ত রয়েছে (এর সাথে সম্পর্কিত একটি বিস্তৃত অনলাইন মাল্টিমিডিয়া প্ল্যাটফর্ম বিদ্যমান, যেমন SalafiSounds.com এবং সুন্নাহ। টিভি )।
২০০২ সালের একটি সিজন কনফারেন্স চলাকালীন, আন্তর্জাতিক মিডিয়া স্পটলাইট মসজিদ আস-সালাফির উপর সেট করা হয়েছিল যখন একজন সুইডিশ প্রাক্তন অপরাধী কেরিম চ্যাটি, যিনি সম্মেলনে যোগ দেওয়ার কথা ছিল, তাকে একটি আগ্নেয়াস্ত্র বহন করার জন্য সুইডেনে গ্রেপ্তার করা হয়েছিল, সম্ভবত তার লাগেজে ভুলে গিয়েছিল এবং পরে আগ্নেয়াস্ত্রের অপরাধে অভিযুক্ত (ছিনতাইয়ের চেষ্টা করা হয়নি)। আবু খাদিজাহ আবদুল-ওয়াহিদ একটি পাবলিক বিবৃতি জারি করেন, এই বলে যে ওই ব্যক্তি সম্মেলনের আয়োজকদের কাছে অজানা ছিল এবং তারপরে তিনি সৌদি আরবের মতো ইসলামিক পণ্ডিতদের রায়ের ( ফতোয়া ) উপর ভিত্তি করে সন্ত্রাসবাদের বিষয়ে সালাফিবাদের অবস্থানগুলিকে রিলে করেন। গ্র্যান্ড মুফতি আবদুল-আজিজ ইবনে আবদুল্লাহ আল শাইখ, মুহাম্মদ নাসিরুদ্দিন আল-আলবানি, আবদ আল-আজিজ ইবনে বাজ, মুহাম্মদ ইবনে আল উসাইমিন, এবং মুকবিল ইবনে হাদি আল-ওয়াদিই ।
দাউদ বুরবাঙ্ক (আবু তালহা) মসজিদে সালাফির একজন প্রাক্তন সিনিয়র লেকচারার ছিলেন।
মসজিদ সালাফি ইংল্যান্ডের বার্মিংহাম শহরের একশত তেষট্টিটি মসজিদের মধ্যে একটি। এটি ছোট হিথ পার্ক এলাকার ছয়টি মসজিদের মধ্যে একটি।
আরিচা ঘাট
আরিচা ঘাট বাংলাদেশের একটি নৌবন্দর। এটি মানিকগঞ্জের শিবালয় উপজেলায় অবস্থিত। নব্বই দশকের আগ পর্যন্ত উত্তর-দক্ষিণ এবং পশ্চিমাঞ্চলের লক্ষাধিক মানুষের রাজধানীসহ দেশের বিভিন্ন প্রান্তের সাথে একমাত্র যোগাযোগ মাধ্যম ছিল এই আরিচা ঘাট।
ইতিহাস
ভারত-পাকিস্তান বিভাগের আগেই যমুনা নদীর পাড়ে মানিকগঞ্জের শিবালয় উপজেলার এই আরিচা ঘাট দেশের অন্যতম বড় নৌ-বন্দর। কলকাতা-আসাম রুটের জাহাজ-স্টিমার এই ঘাটে ভিড়তো, এখানে ছিল বড় বড় পাটের গুদাম এবং আরিচায় গড়ে উঠেছিল জমজমাট ব্যবসা কেন্দ্র। ১৯৬৪ সালে ঢাকা-আরিচা সড়ক চালু হওয়ার পর আরিচা থেকে যমুনা পাড় হয়ে নগরবাড়ী এবং আরিচা থেকে যমুনা-পদ্মা পাড় হয়ে দৌলতদিয়া ঘাটের সঙ্গে চালু করা হয় ফেরি সার্ভিস। সেই সঙ্গে আরিচা-নগরবাড়ী হয়ে উঠে উত্তরবঙ্গ এবং আরিচা-দৌলতদিয়া হয়ে উঠে দক্ষিণ-পশ্চিম বঙ্গের সড়ক যোগাযোগের অন্যতম প্রধান প্রবেশ পথ। জানা যায়, ১৯৬৩ সালে ৩১ মার্চ কর্নফুলি নামে একটি ফেরী সার্ভিস দিয়ে আরিচা-দৌলতদিয়া নৌঘাটের যাত্রা শুরু হয়। স্বাধীনতার পর আরিচা ঘাট দেশের অন্যতম গুরত্বপুর্ন নৌযোগাযোগ মাধ্যম হয়ে উঠে এবং নৌবন্দরের স্বীকৃতি পায়। গড়ে তিন হাজার যানবাহন এবং পঞ্চাশ হাজার মানুষ পারাপার হোত এই ঘাট দিয়ে।
অবকাঠামো ও ধারনক্ষমতা
১৯৬৩ সালের ৩১ মার্চ, একটি মাত্র গাড়ি আরিচা ঘাট থেকে নগরবাড়ি পৌঁছে দেবার মাধ্যমে যাত্রা শুরু এবং ভাড়া ছিল ৭৫ পয়সা। চালু অবস্থায় এখানে দুইটি ট্রাক টার্মিনাল ছিল, যার ধারনক্ষমতা ছিল এক হাজার ট্রাক।৪৫-৫০ হাজার মানুষের পারাপারের মাধ্যম ছিল এই আরিচা ঘাট, হকার এবং কুলির সংখ্যা ছিল আড়াই হাজারের উপরে। জমজমাট হোটেল রেস্টুরেন্টের সংখ্যা ছিল ৩শয়েরও বেশি। আবাসিক বোর্ডিং ছিল ১২০ থেকে ১২৫ টির মত। আরিচা ঘাটকে ঘিরে কর্মসংস্থান হয়েছিল ১০ হাজারেরও বেশি মানুষের।